
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 66 

24 Ιανουάριου 2006 


Α ΠΟΦΑΣΕΙ Σ 

Αριθμ. ΚΙ-188 

Καθορισμός όρων, προϋποθέσεων και διαδικασίας, για 
τη χορήγηση άδειας επαγγελματία πωλητή λαϊκών 
αγορών, του άρθρου 29 του ν. 3377/2005. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) της παρ. 1 του άρθρου 29 του ν.3377/2005 «Αρχές 
και κανόνες για την εξυγίανση της λειτουργίας και την 
ανάπτυξη βασικών τομέων του εμπορίου και της αγοράς 
- Θέματα Υπουργείου Ανάπτυξης» (202 Α'), 

β) του άρθρου 90 του π.δ. 63/2005 «Κωδικοποίηση 
της Νομοθεσίας για την κυβέρνηση και τα Κυβερνητικά 
Όργανα» (98 Α'), 

γ) του π.δ. 397/1988 «Οργανισμός του Υπουργείου 
Εμπορίου» (185 Α'), όπως τροποποιήθηκε και ισχύει, 
δ) του π.δ. 489/1987 «Οργανισμός του Ταμείου Λαϊ¬ 
κών Αγορών» (226 Α') και της παρ. 3 του άρθρου 7 του 
ν.2323/1995, όπως αντικαταστάθηκε από το άρθρο 6 
του ν.3190/2003 (249 Α'), σχετικά με μετονομασία του 
Ταμείου Λαϊκών Αγορών σε Οργανισμό Λαϊκών Αγορών 
Αθήνας - Πειραιά, 

ε) του άρθρου 8α του ν. 2323/1995, που προστέθηκε 
με το άρθρο 8 του ν. 3190/2003 (249 Α'), σχετικά με την 
ίδρυση Οργανισμού Λαϊκών Αγορών Θεσσαλονίκης, 
στ) του π.δ. 27/1996 «Συγχώνευση των Υπουργείων 
Τουρισμού, Βιομηχανίας-Ενέργειας και Τεχνολογίας και 
Εμπορίου, στο Υπουργείο Ανάπτυξης» (19 Α'), όπως τρο¬ 
ποποιήθηκε με το π.δ. 122/2004 (85 Α') και ισχύει, 

ζ) του Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
αρμοδιοτήτων της» (51 Α'). 

2. Την υπ’ αριθμ. Δ/15/Α/Φ19/ οικ.4889/24.3.2004 από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Γεώργιο Σαλαγκούδη και Ιωάννη Παπαθανασίου» 
(528 Β'). 

3. Από την εφαρμογή της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 


Άρθρο 1 

Όροι και προϋποθέσεις για τη χορήγηση άδειας 
επαγγελματία πωλητή λαϊκών αγορών 

1. Δικαίωμα απόκτησης άδειας επαγγελματία πωλη¬ 
τή λαϊκών αγορών έχουν τα φυσικά πρόσωπα, μόνιμοι 
κάτοικοι Ελλάδος, οι οποίοι έχουν υπηκοότητα κρά¬ 
τους μέλους της Ε.Ε., οι ομογενείς Βορειοηπειρώτες 
και ομογενείς παλιννοστούντες, που προέρχονται από 
την πρώην Ε.Σ.Σ.Δ. και τον Πόντο, ηλικίας από 20 μέχρι 
65 ετών, οι οποίοι κατείχαν κατά την 30.6.2005 άδεια 
άσκησης υπαίθριου στάσιμου εμπορίου, από Δήμους 
ή Κοινότητες στις παρυφές των λαϊκών αγορών και 
πληρούν τις παρακάτω προϋποθέσεις: 

α) Να ασκούσαν αποδεδειγμένα και με νόμιμη άδεια 
κατά κύριο επάγγελμα την δραστηριότητα του υπαί¬ 
θριου στάσιμου πωλητή μέχρι 30.6.2005, να έχουν υπο¬ 
βάλλει δήλωση έναρξης - άσκησης επιτηδεύματος στην 
αρμόδια ΔΟΥ και να είναι ασφαλισμένοι, σε ασφαλι¬ 
στικό φορέα (ΙΚΑ, ΤΕΒΕ, κλπ.). Το ετήσιο ατομικό τους 
εισόδημα από άλλες δραστηριότητες να μην υπερβαίνει 
το ποσό των 15.000 ευρώ, προϋπόθεση που δεν ισχύει 
στις περιπτώσεις γονέων με τρία (3) ή περισσότερα 
παιδιά. 

β) οι άνδρες να έχουν εκπληρώσει τις στρατιωτικές 
τους υποχρεώσεις ή να έχουν νόμιμα απαλλαγεί. Από 
την υποχρέωση αυτή εξαιρούνται, οι ομογενείς βορει¬ 
οηπειρώτες και ομογενείς παλιννοστούντες, που προ¬ 
έρχονται από την πρώην Ε.Σ.Σ.Δ. και τον Πόντο. 

γ) Να μην κατέχουν οι σύζυγοί των άλλη επαγγελμα¬ 
τική άδεια πωλητή λαϊκών αγορών. 

δ) Να μην συνδέονται οι ίδιοι και οι σύζυγοι των, με 
εταιρική σχέση, σε οργανωμένη ομοειδή ή παρεμφερή 
επιχείρηση, ως προς το αντικείμενο της μέχρι σήμερα 
δραστηριότητάς των. 

2. Σε συζύγους που κατέχουν και οι δύο άδεια υπαί¬ 
θριου στάσιμου εμπορίου και πληρούν τις προϋποθέσεις 
του παρόντος, η άδεια χορηγείται σε έναν εξ αυτών. 

3. Στις πιο πάνω ρυθμίσεις δεν υπάγονται τα πρόσωπα 
που κατέχουν άδειες υπαίθριου στάσιμου εμπορίου, 
οι οποίες τυχόν τους έχουν χορηγηθεί από Δήμους 
ή Κοινότητες κατά το χρονικό διάστημα από 1.11.2003 
έως και 18.1.2005, χρονικό διάστημα κατά το οποίο δεν 
υπήρχε νομικό πλαίσιο χορήγησης νομίμων αδειών 
(παρ. 1 άρθρου 5 ν. 3190/30.10.2003 ΦΕΚ 249 Α' και π.δ 
12/18.1.2005 ΦΕΚ ΙΟΑ'). 

Στην περίπτωση αυτή δεν υπάγονται οι άδειες που 
έτυχαν παράτασης ή επανέκδοσης κατά το ως άνω 
χρονικό διάστημα, σύμφωνα με τη διάταξη της παρ. 1 
του άρθρου 5 του ν. 3190/2003 (249 Α'). 

Άρθρο 2 

Απαιτούμενα δικαιολογητικά 

1. Οι κάτοχοι αδειών υπαίθριου στάσιμου εμπορίου 
στις παρυφές των λαϊκών αγορών, που επιθυμούν να 
τους χορηγηθεί άδεια επαγγελματία πωλητή λαϊκών 
αγορών, υποβάλλουν αιτήσεις με την ένδειξη «Αίτηση 
του άρθρου 29 του ν. 3377/2005» (όπως το συνημμένο 
υπόδειγμα), μαζί με δύο (2) πρόσφατες φωτογραφίες 
των. 

Οι αιτήσεις υποβάλλονται από την ημερομηνία ισχύος 
της παρούσας και μέχρι 17.2.2006, στην Γενική Γραμμα- 
τεία Εμπορίου - Δ/νση Τιμών Τροφίμων - Ποτών (Γραφείο 
525), από ώρα 11:00 έως 14:00 στο ειδικό πρωτόκολλο, 
που θα τηρηθεί για το σκοπό αυτό από την επιτροπή 
της παρ 1 του άρθρου 4 της παρούσας. 

2. Οι ενδιαφερόμενοι μπορούν να υποβάλλουν, εντός 
της ανωτέρω προθεσμίας, τις αιτήσεις των και τα απαι- 
τούμενα δικαιολογητικά: 

α) αυτοπροσώπως ή ταχυδρομικά ή με εταιρείες τα- 
χυμεταφορών, με απόδειξη, είτε 
β) αποστέλλοντας μόνο την αίτηση των, μέσω των 
Κέντρων Εξυπηρέτησης Πολιτών (ΚΕΠ) στην ηλεκτρο¬ 
νική Διεύθυνση της Διεύθυνσης Τιμών Τροφίμων- Ποτών 
της Γ ενικής Γ ραμματείας Εμπορίου ΙίπΐΘ5@99θ·9 Γ και τα 
δικαιολογητικά ταχυδρομικώς ή με εταιρείες ταχυμε- 
ταφορών. Ως ημερομηνία κατάθεσης θα ληφθεί υπόψη 
η ημερομηνία που κατατέθηκαν αυτά στα ταχυδρομεία 
ή στις εταιρείες ταχυμεταφορών. 

3. Δικαιολογητικά: 

α) Πρωτότυπη άδεια ή τις πρωτότυπες άδειες άσκη¬ 
σης υπαίθριου στάσιμου εμπορίου, που έχουν νόμιμα 
εκδοθεί από Δήμο ή Κοινότητα. Η πιστοποίηση ότι, ο αϊ¬ 
τών την άδεια, σύμφωνα με το παρόν, ασκούσε υπαίθριο 
στάσιμο εμπόριο στις παρυφές λαϊκών αγορών, γίνεται 
με σχετική βεβαίωση από τον Δήμο ή τη Κοινότητα στα 
όρια των οποίων βρίσκεται η αντίστοιχη λαϊκή αγορά, 
β) Υπεύθυνη δήλωση του ενδιαφερομένου ότι: 

βΐ) δεν κατέχει άδεια λαϊκής αγοράς ο ή η σύζυγός, 
β2) δεν θα ασκεί άλλη επαγγελματική δραστηριότη¬ 
τα, 

β3) πληροί την προϋπόθεση της περίπτωσης δ' της 
παρ. 1 του άρθρου 1 της παρούσας, 
γ) αντίγραφα Δήλωσης φορολογίας εισοδήματος 
(έντυπο Ε1) και Μηχανογραφικό Δελτίο Οικονομικών 
Στοιχείων Επιχειρήσεων και Επιτηδευματιών (Έντυπο 
Ε3) των δύο προηγουμένων ετών, 
δ) βεβαίωση της οικείας Δημόσιας Οικονομικής Υπηρε¬ 
σίας (ΔΟΥ), περί υποβολής δήλωσης έναρξης-άσκησης 
επιτηδεύματος υπαίθριου εμπορίου, σύμφωνα με τους 
νόμους 4045/1960(47 Α') και 1642/1986 (125 Α'), 
ε) βεβαίωση αρμόδιου ασφαλιστικού φορέα για την 
εγγραφή του σ’ αυτόν, 

στ) επικυρωμένο αντίγραφο Αστυνομικής ταυτότητας 
ή διαβατηρίου. 

Οι ομογενείς βορειοηπειρώτες και οι ομογενείς πα- 
λιννοστούντες που προέρχονται από την πρώην Ε.Σ.Σ.Δ. 
και τον Πόντο, υποβάλουν επικυρωμένο αντίγραφο του 


ειδικού δελτίου ταυτότητας ομογενούς, που έχει εκδο¬ 
θεί από το Υπουργείο Δημόσιας Τάξης, 

ζ) αποδεικτικό εκπλήρωσης στρατιωτικών υποχρεώ¬ 
σεων (πιστοποιητικό στρατολογίας τύπου Α) ή νόμιμης 
απαλλαγής, 

η) βεβαίωση οικογενειακής κατάστασης, όπου απαιτεί¬ 
ται, σε συνδυασμό με την περ. α της παρ. 1 του άρθρου 
1 της παρούσας. 

Άρθρο 3 
Γ ενικές Ρυθμίσεις 

1. Η άδεια που πρόκειται να χορηγηθεί σύμφωνα με 
τις διατάξεις της παρούσας, είναι προσωποπαγής, δεν 
επιτρέπεται να μεταβιβαστεί, να εισφερθεί, να εκμισθω¬ 
θεί ή να παραχωρηθεί κατά χρήση. 

2. Όσοι ενταχθούν στις λαϊκές αγορές συνεχίζουν 
να εμπορεύονται τα είδη που αναφέρονται στις άδειες 
που κατείχαν για το υπαίθριο στάσιμο εμπόριο, με την 
προϋπόθεση ότι τα είδη αυτά προβλέπονται από τις 
κείμενες διατάξεις. Όσοι ενταχθούν στις λαϊκές αγορές 
και τα είδη που εμπορεύονται μέχρι σήμερα δεν προ- 
βλέπονται από τις κείμενες διατάξεις, με αίτησή τους 
πρέπει να δηλώσουν τουλάχιστον τρεις (3) κατηγορίες 
ειδών, κατά σειρά προτεραιότητας, από τις προβλεπό- 
μενες. Η οριστική επιλογή της κατηγορίας των ειδών 
που πρόκειται να εμπορεύονται, γίνεται με αποφάσεις 
των Οργανισμών Λαϊκών Αγορών Αθηνών - Πειραιώς 
και Θεσσαλονίκης για τις Ν.Α. Αθηνών - Πειραιώς και 
Θεσσαλονίκης, αντίστοιχα και με αποφάσεις των νο¬ 
μαρχιακών συμβουλίων, για τις λοιπές Ν.Α. της χώρας, 
λαμβάνοντας υπόψη τις ανάγκες των υφισταμένων οι¬ 
κείων λαϊκών αγορών. 

3. Όσοι δεν περιληφθούν στον οριστικό πίνακα της 
πενταμελούς επιτροπής του άρθρου 4 της παρούσας και 
δεν ενταχθούν στις λαϊκές αγορές, μπορούν να υποβάλ¬ 
λουν αίτηση εντός προθεσμίας τριάντα (30) ημερών, από 
την ημερομηνία ανάρτησης του πίνακα, στο Δήμο ή στην 
Κοινότητα, που τους είχε χορηγήσει άδεια υπαίθριου 
στάσιμου εμπορίου στις παρυφές λαϊκής αγοράς, προ- 
κειμένου να τους χορηγηθεί νέα νόμιμη άδεια υπαίθριου 
στάσιμου εμπορίου. 

Οι Δήμοι και οι Κοινότητες εντός εξήντα (60) ημερών, 
μετά το πέρας της προθεσμίας υποβολής των ανωτέρω 
αιτήσεων, δύνανται να χορηγήσουν άδειες υπαιθρίου 
στάσιμου εμπορίου στους αιτούντες, σύμφωνα με τα 
οριζόμενα στις διατάξεις του νόμου 3377/2005. 

Άρθρο 4 

Συγκρότηση πενταμελούς Επιτροπής για τη 
χορήγηση αδειών επαγγελματιών πωλητών 
λαϊκών αγορών 

1. Οι αιτήσεις και τα δικαιολογητικά των ενδιαφερο¬ 
μένων που υποβάλλονται, σύμφωνα με το άρθρο 2, της 
παρούσας, εξετάζονται και κρίνονται προκειμένου να 
γίνει η ένταξη αυτών στις λαϊκές αγορές, από πεντα¬ 
μελή Επιτροπή, η οποία συγκροτείται με απόφαση του 
Υπουργού Ανάπτυξης και αποτελείται από: 

• τον Πρόεδρο, που ορίζεται από τον Υπουργό Ανά¬ 
πτυξης 

• δύο υπαλλήλους με βαθμό Α' της κατηγορίας Π.Ε. 
της Γ εν. Γ ραμματείας Εμπορίου, που ορίζονται από τον 
Υπουργό Ανάπτυξης, ως μέλη 

• έναν εκπρόσωπο του Οργανισμού Λαϊκών Αγορών 
Αθηνών - Πειραιώς, ως μέλος και 

• έναν εκπρόσωπο της Κεντρικής Ένωσης Δήμων και 
Κοινοτήτων (ΚΕΔΚΕ), ως μέλος. 

Με την ίδια απόφαση ορίζονται οι αναπληρωτές των 
ανωτέρω, οι εισηγητές-γραμματείς και το βοηθητικό 
προσωπικό που θα επικουρεί το έργο της Επιτροπής. 

Η δαπάνη για την αμοιβή του Προέδρου, των μελών 
της επιτροπής, των εισηγητών-γραμματέων και του 
βοηθητικού προσωπικού, πρόκειται να καλυφθεί από 
τον προϋπολογισμό του Οργανισμού Λαϊκών Αγορών 
Αθηνών - Πειραιώς. 

2. Η Επιτροπή μέχρι 3.3.2006, συντάσσει πίνακα στον 
οποίο αναγράφονται οι ενδιαφερόμενοι των οποίων οι 
αιτήσεις συγκεντρώνουν τις προϋποθέσεις χορήγησης 
της άδειας επαγγελματία πωλητή λαϊκών αγορών. Ο 
πίνακας αναρτάται στα καταστήματα της Γενικής Γραμ- 
ματείας Εμπορίου και στον Οργανισμό Λαϊκών Αγορών 
Θεσσαλονίκης, για τις Νομαρχιακές Αυτοδιοικήσεις 
Αθηνών - Πειραιώς και Θεσσαλονίκης, αντίστοιχα και 
στα κεντρικά καταστήματα των λοιπών Νομαρχιακών 
Αυτοδιοικήσεων της Χώρας, καθώς θα είναι διαθέσιμος 
και στην ιστοσελίδα της Γ ενικής Γ ραμματείας Επορίου 
νννννν.ςςα.ρΓ 

Κάθε ενδιαφερόμενος που δεν αναγράφεται στον 
πίνακα, μπορεί να ασκήσει ένσταση ενώπιον της Επι¬ 
τροπής, εντός προθεσμίας δέκα (10) ημερολογιακών 
ημερών, από την επόμενη της ημερομηνίας ανάρτησης 


του πίνακα και της διάθεσης του στην ανωτέρω ιστο¬ 
σελίδα. Η ένσταση μπορεί να υποβληθεί σύμφωνα με τα 
οριζόμενα στην παρ. 2 του άρθρου της παρούσας. 

Η Επιτροπή αποφαίνεται επί των ενστάσεων, εντός 
προθεσμίας δέκα (10) ημερών, από την ημερομηνία λή- 
ξεως της προθεσμίας υποβολής των. Αν η ένσταση 
γίνει δεκτή, ο ενδιαφερόμενος αναγράφεται στον πιο 
πάνω πίνακα των επιλεγέντων για τη χορήγηση άδειας 
επαγγελματία πωλητή λαϊκών αγορών. 

Μετά την εξέταση των ενστάσεων, η πενταμελής Επι¬ 
τροπή συντάσσει τους οριστικούς πίνακες υπαίθριων 
πωλητών που έχουν τις προϋποθέσεις για να ενταχθούν 
στις λαϊκές αγορές και τους υποβάλλει κατά περίπτωση 
στους Οργανισμούς Λαϊκών Αγορών Αθηνών - Πειραιώς 
και Θεσσαλονίκης και στις Νομαρχιακές Αυτοδιοικήσεις, 
για να εκδώσουν τις σχετικές άδειες, προκειμένου αυτοί 
να ενταχθούν στις λαϊκές αγορές αρμοδιότητάς των. 

Άρθρο 5 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 

ΥΠΟΔΕΙΓΜΑ 


Αίτηση 

άρθρου 29 του Ν3377/05 

Επώνυμο. 


Ονομα . 

Όνομα Πατρός ... 
Α/νστι Κατοικίας 
Οδός και Αριθμός 


Περιοχή 


Τ.Κ. 


Νομός 


Τηλέφωνο. 

Θέμα : Υποβολή δικαιολογητικών για 
χορήγηση επαγγελματικής άδειας 
πωλητή λαϊκών αγορών 
Συνημμένα: 

1. Δύο πρόσφατες φωτογραφίες □ 

2. Πρωτότυπη ή Πρωτότυπες άδειες 
άσκησης υπαίθριου στάσιμου 
εμπορίου, με αντίστοιχες βεβαιώσεις 
των Δήμων ή Κοινοτήτων που έχουν 


εκδώσει αυτές □ 

3. Υπεύθυνη Δήλωση □ 

4. Αντίγραφα δηλώσεων Ε1 □ 

5. Αντίγραφα δηλώσεων Ε3 □ 

6. Βεβαίωση Δ.Ο.Υ. περί έναρξης 

άσκησης επιτηδεύματος □ 

7. Βεβαίωση Ασφαλιστικού Φορέα □ 


8. Επικυρωμένο αντίγραφο αστυνομικής 

ταυτότητας ή διαβατηρίου □ 

9. Αποδεικτικό εκπλήρωσης στρατιω¬ 
τικών υποχρεώσεων τύπου Α □ 

10. Βεβαίωση οικογενειακής 
κατάστασης, όπου απαιτείται □ 

Συνημμένα Φύλλα: . 


Προς 

Την πενταμελή Επιτροπή 
της Κ1-188/18-1-06 
Υπουργικής Απόφασης. 

Α)ΑΥΤΟΠΡΟΣΩΠΗ ΥΠΟΒΟΛΗ □ 

Σας υποβάλλω συνημμένα τα 
δικαιολογητικά, που προ βλέπονται από 
την ως άνω Υπουργική Απόφαση, για 
τη χορήγηση άδειας επαγγελματία 
πωλητή λαϊκών αγορών στις λαϊκές 
αγορές που λειτουργούν : 

Α) στη Νομαρχιακή Αυτοδιοίκηση 
Αθήνας-Πειραιά (λαϊκές αγορές 
Οργανισμού Λαϊκών Αγορών Αθήνας 
- Πειραιά) □ 

Β) στη Νομαρχιακή Αυτοδιοίκηση 
Θεσσαλονίκης (λαϊκές αγορές 

Οργανισμού Λαϊκών Αγορών 
Θεσσαλονίκης) □ 

Γ) στη Νομαρχιακή Αυτοδιοίκηση 


Β) ΗΛΕΚΤΡΟΝΙΚΗ ΥΠΟΒΟΛΗ □ 

Τα δικαιολογητικά αποστέλλονται: 


Ταχυδρομικά □ 

Με εταιρείες ταχυμεταφορών □ 

Ημερ.Αποστολής. 

Αθήνα ././2006 


Ο/Η Αιτών/Αιτούσα 


(Υπογραφή) 

Σημείωση: Τα τετράγωνα συμπληρώνονται 
κατά περίπτωση 


: Μ 1 ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

